cyanic-selkie/wikianc huggingface dataset:
Նպատակ
Անձնական նպատակների նվաճում
Մեծածավալ հետազոտություն է իրականացվել բաղձալի նպատակներին հասնելու, ինքնակառավարման կարողության և ինտեգրացման փոփոխությունների, ինչպես նաև սուբյեկտիվ բարեկեցության վերջնական փոփոխության միջև կապն ուսումնասիրելու գործում։ Նպատակի գործունեություն կամ արդյունավետություն ասելով՝ հասկանում ենք, թե ինչքան է հավանականությունը, որ անձը կարող է հաջողություն ունենալ նպատակի նվաճման մեջ։ Նպատակի ինտեգրում ասելով՝ հասկանում ենք, թե որքան համատեղելի են նպատակները սեփական «ես»-ի հիմնական ասպեկտների հետ։ Հետազոտությունը ցույց է տվել, որ նպատակի գործունեության վրա կենտրոնացումը ասոցացվում է երջանկության գործոնի հետ, իսկ նպատակի ինտեգրացումը կապվում է բարեկեցության գործոնի իմաստի հետ։ Բազմաթիվ ուսումնասիրություններ ցույց են տվել երկարաժամկետ նպատակներին հասնելու և սուբյեկտիվ բարեկեցության փոփոխությունների միջև կապը, որոնցից շատերը հաստատել են, որ անհատի համար անձնական բնույթ ունեցող նպատակների նվաճումը բարձրացնում է սուբյեկտիվ բարեկեցության զգացումները։
Ինքնաներդաշնակության մոդել
Ինքնաներդաշնակության մոդելը հիմնված է քայլերի հաջորդականության վրա՝նպատակի սկզբից մինչև վերջ։ Այն կենտրոնանում է նպատակին հասնելու հավանականության և ազդեցության վրա՝ հիմնվելով նպատակի տեսակի և անհատի համար դրա նշանակության վրա։ Նպատակների տարբեր տեսակները ազդում են դրանց նվաճման և նպատակի նվաճման միջոցով ծագած սուբյեկտիվ բարեկեցության զգացողության վրա։ Մոդելը կոտրում է այն գործոնները, որոնք նպաստում են նպատակին հասնելու համար պայքարին, և որոնք կապում են նպատակի նվաճումը սուբյեկտիվ բարեկեցության փոփոխությունների հետ։
Ներդաշնակ նպատակներ
Նպատակները, որոնց հետամուտ են լինում առանձնահատուկ արժեքների հասնելու համար, կամ կարևոր են, քանի որ ներմուծվում են անհատի գաղափարական դաշտ, կոչվում են ներդաշնակ նպատակներ։ Ներդաշնակ նպատակները բավարարում են հիմնական պահանջները և համապատասխանեցվում են անհատի իրական <ես>-ին։ Քանի որ այս նպատակները անձնական նշանակություն ունեն անհատի համար և արտացոլում են անհատի ինքնաճանաչողությունը, շատ հավանական է, որ ներդաշնակ նպատակները ժամանակի ընթացքում շարունակական ջանքեր կպահանջեն։ Ի տարբերություն սրան, նպատակները, որ չեն արտացոլում անհատի ներքին ձգտումը և դրանց հետամուտ են լինում արտաքին գործոնների պատճառով, առաջանում են մարդու չինտեգրացված շրջանից։ Հետևաբար խոչընդոտների հանդիպելու դեպքում ավելի հավանական է, որ այդ նպատակներից կհրաժարվեն։
Նրանք, ովքեր ներդաշնակ նպատակներ են նվաճում, ավելի շատ բարեկեցության օգուտներ են քաղում իրենց նվաճումից։ Բարեկեցության արդյունքների նվաճմանը հասնում են կարիքի բավարարության միջոցով, այն է՝ հեղինակության, ունակության և կապվածության վրա հիմնված ամենօրյա գործողություններ, որ հավաքվում են պայքարի ընթացքում։ Մոդելն ապահովում է բավարար համընկնում 3 երկայնակի տվյալների խմբին և անկախություն ինքնարդյունավետության ազդեցությունից, իրագործման մտադրությունից, շրջանակավորումից խուսափելուց և կյանքում ձեռք բերված հմտություններից։ Ավելին, ինքնորոշման տեսությունը և այդ տեսության շուրջ հետազոտությունները ցույց են տալիս, որ եթե անհատը արդյունավետ կերպով հասնում է նպատակին, սակայն այդ նպատակը ներդաշնակ կամ ինքնահաստատված չէ, ապա բարեկեցության մակարդակների փոփոխություն չի լինում՝ չնայած նպատակի նվաճմանը։
Նպատակի կառավարումը կազմակերպություններում
Կազմակերպականորեն նպատակի կառավարումը կազմված է թիմի անհատ անդամների նպատակների ճանաչման և եզրահանգման, այլևս անպատշաճ նպատակներից հրաժարվելու, նպատակների միջև կոնֆլիկտների ճանաչման և լուծման, ինչպես նաև նախընտրելի թիմային համագործակցությանը և արդյունավետ գործունեություններին համապատասխան նպատակներին նախապատվություն տալու գործընթացներից։
Ցանկացած հաջողակ կոմերցիոն համակարգի համար դա նշանակում է օգուտներ քաղել գնորդին հասանելի ամենաորակյալ ապրանքներ պատրաստելիս կամ ամենաորակյալ ծառայություններ մատուցելիս հնարավորինս մատչելի գներով։ Նպատակի կառավարումը ներառում է՝
•	Հաջողությանը սպառնացող ոչ ռացիոնալ արգելքների գնահատում և վերացում
•	Ժամանակի կառավարում
•	Հաճախակի վերստուգում /կայունության ստուգում/
•	Իրագործելիության ստուգում Մորթն Լինդը և Ջ. Ռասմուսենը տարբերակում են նպատակի երեք հիմքային կարգ, որ վերաբերում է տեխնոլոգիական համակարգի կառավարմանը՝
•	Արտադրության նպատակ
•	Անվտանգության նպատակ
•	Տնտեսության նպատակ
Բիզնեսի կառավարման մեջ նպատակների տեսանկեր
Ապրանքի նպատակ-վերաբերում է ապրանքի ընտրությանը մյուսների հետ համեմատությամբ՝ միգուցե որակի, դիզայնի, վստահելիության և նորության տեսանկյունից ելնելով
Գործառնական նպատակ-վերաբերում է կազմակերպությունը այնպես աշխատեցնելուն, որ լավագույնս օգտագործվեն կառավարման հմտությունները, տեխնոլոգիան և ռեսուրսները
Երկրորդական նպատակ-վերաբերում է այն նպատակներին, որոնք կազմակերպությունը չի համարում առաջնային
Աղբյուրներ
Կատեգորիա:Հոգեբանական հասկացություններ
Ագռավավանք
Ագռավավանք, Ղառղառավանք, վանք Հայաստանի Կոտայքի մարզում, Եղվարդ քաղաքի մոտ, Արայի լեռան հյուսիսարևելյան լանջին ։
Ավանդություն
Մի անգամ ուխտավորներն այստեղ մատաղ են պատրաստում մեծ կաթսայի մեջ։ Օձը թունավորում է մատաղը։ Այդ բանը տեսնում է մի ագռավ և աշխատում է թույլ չտալ ուխտավորին ուտելու մատաղը։ Ուխտավորները գլխի չեն ընկնում, և ագռավը ստիպված իրեն նետում է եռացող կաթսայի մեջ։ Թափում են մատաղը և նոր միայն տեսնում օձին։ Այդ օրվանից անձնազոհ ագռավի հիշատակին վանքը կոչվում է Ագռավավանք՝ Ղառղառավանք   ։
Պատմություն
Վանքի եկեղեցին կառուցել է տվել Գրիգոր Ա Մամիկոնյանը VII դարում։ Համալիրի հյուսիսային կողմում կա գերեզմանոց XIII-XIV դարերի խաչքարերով և տապանաքարերով։ Ըստ ավանդության՝ ուխտավորների կերակուրն օձը թունավորում է, մի ագռավ, նկատելով այդ, իրեն նետում է կերակրի կաթսան, որպեսզի ուխտավորները չուտեն թունավորված ճաշը։ Դրանից էլ վանքը ստացել է իր անունը։ Այժմ գտնվում է ավերված վիճակում ։
Ծանոթագրություններ
Կատեգորիա:Կոտայքի թեմի վանքեր և եկեղեցիներ Կատեգորիա:7-րդ դարի հայկական վանքեր և եկեղեցիներ
Պլեխանովո (գյուղ, Գրյազինսկի շրջան)
Պլեխանովո (Плеханово), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1850 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Գրյազինսկի շրջանի բնակավայրեր
Դիմակահանդես (ֆիլմ, 1941)
«Դիմակահանդես» («Маскарад»), խորհրդային լիամետրաժ սև-սպիտակ գեղարվեստական ֆիլմ, որը 1941 թվականին բեմադրել է ռեժիսոր Սերգեյ Գերասիմովը Մ. Յու. Լերմոնտովի համանուն դրամայի հիման վրա ։ Ֆիլմը թողարկվել է Միխայիլ Լերմոնտովի մահվան հարյուրամյակի առթիվ ։
Սյուժե
Եվգենի Արբենինը խաղամոլ է, կնամոլ, «ճակատագրի ամբարտավան սիրեցյալ», ամեն ինչ ճանաչել է, ամեն ինչ ճաշակել, ամեն ինչում հասցրել հիասթափվել։ Եվ վերջապես, երիտասարդ գեղեցկուհի Նինայի մեջ նա տեսնում է մաքրության և բարության իդեալը, ամուսնանում նրա հետ, սկսում վարել մեկուսի և հանգիստ կյանք։ Բայց դա չի կարող խաբել նրանց, ում նա նվաստացրել է, կործանել, ոտնահարել, նրանք համոզված են, որ սատանան դեռևս նստած է նրա հոգում։ Հանգամանքների ճակատագրական զուգադիպությունը Արբենինի մեջ խանդի զգացում է արթնացնում, և նա մի քանի օրում սիրող ամուսնուց վերածվում է չարագործի ու մարդասպանի։ Նա թույն է լցնում Նինայի պաղպաղակի մեջ և արդարադատությունը վերականգնելու բավարարվածությամբ դիտում է Նինայի մահվան տանջանքները։ Սակայն հետագայում, ստանալով նրա անմեղության ապացույցները, խելագարվում է։
Արտաքին հղումներ
Կատեգորիա:Խորհրդային ֆիլմեր Կատեգորիա:1941 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային պատմական ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Հայաստանի երիտասարդների միություն
Հայաստանի երիտասարդների միություն: (Союз армянской молодежи) Խորհրդային Հայաստանը 1960-ական թթ. ԽՍՀՄ-ում ծագած այլախոհական շարժումների համատեքստում յուրահատուկ տեղ էր զբաղեցնում ։ Այս տարիներին երկրում ձևավորվել էր կազմակերպված այլախոհական շարժում, որոնք ոչ թե պայքար էին մղում Խորհրդային կարգերի դեմ, այլ բարձրացնում էին ազգային-հայրենասիրական հիմնահարցեր, ինչպիսիք էին՝ Եղեռնի օրը նշելը, Եղեռնի զոհերի հուշարձան ունենալը, Արցախի և Նախիջևանի վերադարձը, հայոց լեզվի անաղարտությունն ու պահպանումը։ Կազմակերպությունը չուներ հստակ մշակված կանոնադրություն և ծրագիր:Չնայած զանազան փորձեր են կատարել այդ ուղղությամբ, այնուամենայնիվ ծրագիր կազմելու և կանոնադրություն ունենալու ջանքերը ի չիք են եղել։ «Հայաստանի երիտասարդների միություն»-ը գործել է շուրջ չորս տարի՝ 1962-1966 թթ., և 1965 թ. կազմակերպության ջանքերով բազմահազարանոց ցույց է անցկացվել Երևանում՝ ի հիշատակ Եղեռնի զոհերի ։ Հետագայում կազմակերպության մեջ ընդգրկվածներից մեծ մասը դատապարտվել են, մյուսները՝ ենթարկվել զանազան հետապնդումների ։ 1965 թ. ապրիլի 24-ին ՀԵՄ-ի ջանքերով կազմակերպված այս զանգվածային ցույցերն ու հանրահավաքները փաստում էին այդ տարիների հասարակության մեջ ազգային գաղափարների առկայության մասին։ Բացի այդ ուշագրավ է, որ հանրապետության ղեկավարության ջանքերով ԽՍՀՄ ղեկավարությունը թույլատրել էր, հաշվի առնելով այդ օրվա խորհուրդը, հասարակական ներկայացուցիչների ժողով կազմակերպել Երևանի օպերայի և բալետի շենքում, բացի այդ կառուցել Հայոց եղեռնի զոհերի հիշատակին նվիրված հուշարձան, ինչպես նաև հոդված էր տպվել կենտրոնական մամուլում և այլն։ Ինքնին 1965 թ. ելույթը ԽՍՀՄ ողջ տարածքում քաղաքական պահանջ ներկայացնող առաջին զանգվածային ելույթն էր, որը ճնշվեց իրավապահ մարմինների միջոցով։ Ավելին՝ այդ ելույթների հետևանքով պաշտոնից զրկվեց ՀԿԿ ԿԿ առաջին քարտուղար Յա. Զարոբյանը ։ Միության ակտիվ մասնակիցներն ու կազմակերպիչները 1963 թ. կալանավորված «Յոթ հայրենասերներն» էին։ Ձերբակալությունից հետո ժողովուրդը նրանց այդպես էին անվանում ։
Ծանոթագրություններ
Կատեգորիա:Այլախոհությունը Խորհրդային Հայաստանում
Խրեբտիև
Խրեբտիև (Хребтіїв), գյուղ Ուկրաինայի Խմելնիցկիի մարզի Նովոուշիցկի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1436 թվականին հիմնադրված բնակավայրեր
Նոր Այգեստան
Նոր Այգեստան, գյուղ Արցախի Հանրապետության Մարտակերտի շրջանում` շրջկենտրոնից 25 կմ հյուսիս` 420 մետր բարձրության վրա։
Աշխարհագրություն
Նոր Այգեստանը գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության արևելյան հատվածում։ Մարտակերտի շրջկենտրոնից գտնվում է 25 կմ հեռավորության վրա, իսկ մայրաքաղաք Ստեփանակերտից՝ 45 կմ հեռավորության վրա։ Համայնքը հարթավայրային է, ունի 1313.42 հա տարածք, որից 791.78 հա գյուղատնտեսական նշանակության, 351.65 հա անտառային հողեր։ Համայնքի սահմանային գոտով հոսում է Խաչեն գետը։ Համայնքի տարածքում առկա է թվով 1 աղբյուր` «Տնջրե» աղբյուրը։
Առկա է գաջի հանքային պաշար։
Պատմություն
Հիմնադրել են զինադադարից հետո՝ Այգեստանից բռնագաղթած բնակիչները։ Ունի տարրական դպրոց ։
Հայ-ադրբեջանական պատերազմ (2020)
2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո  ։
Բնակչություն
2015 թվականին Նոր Այգեստան համայնքի բնակչությունը կազմում է 281 մարդ, կա 89 տնտեսություն։
Բնակավայրի ազգաբնակչության փոփոխությունը.
Տնտեսություն
Հիմնականում զբաղվում են գյուղատնտեսությամբ՝ անասնապահությամբ և հողագործությամբ։
Պատմամշակութային հուշարձաններ
Կան պատմամշակութային հուշարձաններ` դամբարաններ (մ.թ.ա. II-I հազ.):
Արցախյան ազատամարտի հուշահամալիր
Մինչև 2020 թվականի նոյեմբերի կեսերը Նոր Այգեստանում էր գտնվում Արցախյան ազատամարտին նվիրված հուշահամալիրը, որը տեղափոխվել և 2021 թվականի նոյեմբերի 14-ին վերաբացվել է Հայաստանի Հանրապետության մայրաքաղաք Երևանում գտնվող Եռաբլուր զինվորական պանթեոնում   ։
Հասարարակական կառույցներ
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում էր 42 աշակերտ ։
Ծանոթագրություններ
Կատեգորիա:Մարտակերտի շրջանի գյուղեր Կատեգորիա:Մարտակերտի շրջանի բնակավայրեր
(4657) Լոպես
(4657) Լոպես (Lopez), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում ։
Սաղտուն
Սաղտուն, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Խիանքի գավառակում։
(4657) Լոպես
Միջին հեռավորությունը Արեգակից կազմում է 3,104095 ա. մ., առավելագույնը մոտենում է 2,5492 ա. մ. հեռավորության վրա և հեռանում 3,659 ա. մ. ։ Արեգակի շուրջ մեկ ամբողջական պտույտ է կատարում 1997,56 երկրային օրվա ընթացքում, իր ուղեծրով շարժվելով միջինում 0,180219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,28° անկյուն։
Սաղտուն
XIX դարի վերջին ուներ 100 տուն հայ բնակիչ։ 1909-ին ուներ 50 տուն հայ բնակիչ։
Բնակչության հիմնական զբաղմունքը անասնապահություն, երկրագործություն և պարտիզպանությունն էր։ Զբաղվում էին խաշնարածությամբ, արհեստներով, երկրագործությամբ (մշտակում էին հացահատիկի տարբեր տեսակներ), պարտիզպանությամբ։
(4657) Լոպես
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սաղտուն
Սաղտուհի մասին առաջին անգամ հիշատակված է 1445 թ.-ին՝ Գրիգոր Մակվեցու կոնդակում։ Գյուղը պատկանել է Եղրդուտի Ս. Հովհաննես վանքին։
1915 թվականի Մեծ եղեռնի ժամանակ գյուղը ավերվել է, իսկ բնակիչները զոհվել են կամ տարագրվել։ Բնակիչները բռնությամբ տեղահանվել են 1915-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր նրկրեերում։
Սաղտունն ուներ '''Ս. Հակոբ''' անունով եկեղեցի և նրան կից մի վարժարան (դպրոց)։։ Վարժարանում սովորում էին 40 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր
Գազանֆար Մուսաբեկով
Գազանֆար Մահմուդ օղլի Մուսաբեկով (Qəzənfər Mahmud oğlu Musabəyov, ), ադրբեջանցի խորհրդային քաղաքական գործիչ, ԽՄԿԿ անդամ (1918)։
Ավարտել է Կիևի համալսարանի բժշկական ֆակուլտետը (1917)։ Փետրվարյան հեղափոխությունից հետո եղել է Ղուբայի խորհրդի գործկոմի նախագահը։ 1917 թվականի դեկտեմբերին նշանակվել է Բաքվի նահանգային պարենկոմի նախագահի տեղակալ։ 1918-1920 թվականներին աշխատել է Աստրախանում։ Եղել է ՌԿ(բ) կ Աստրախանի կոմիտեի իսլամական սեկցիայի նախագահը և «Հումմեթ» կազմակերպության տեղական բաժանմունքի ղեկավարներից։
Ադրբեջանում խորհրդային ռեժիմի հաստատվելուց հետո զբաղեցրել է մի շարք պաշտոններ (ԱԽՍՀ պարենժողկոմ, ժողկոմխորհի նախագահ, Կենտգործկոմի նախագահ)։ 1931 թվականին նշանակվել է ԱԽՖՍՀ ժողկոմխորհի նախագահ։ Եղել է ՀամԿ(բ) կ XIV-XVII համագումարների, Կոմինտերնի 3-րդ կոնգրեսի (1921) պատգամավոր, Կոմինտերնի գործկոմի անդամ։ Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Խորհրդային պետական գործիչներ
Ագրկի վանք
Ագրկի վանք, Ագրկի Սուրբ Աստվածածին վանք, հայկական վանք Մեծ Հայքի Բարձր Հայք նահանգի Կարին գավառի Թորթումի գավառակի Ագարակ գյուղում։ Վանքը կոչվում է նաև Ագարակի վանք, Ագըրկի վանք, Ագրկի Սուրբ Աստվածածին վանք։ Ասյտեղ Ավետիք աբեղա գրիչը 1445 (1455 ?) թվականին ընօրինակել է Ավետարան, 1458 թվականին էլ Շարակնոց։ Եկեղեցին կոչվում էր Սուրբ Աստվածածին ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա)
Չելիկ (Ջանիկի գավառ)
Չելիկ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ժելեզնոդորոժնի (գյուղ, Բելորեցկի շրջան)
Ժելեզնոդորոժնի (Железнодорожный, Тимер юл), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Սլոք
Սլոք, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Խիանք գավառակում։
1909 թ.-ին ուներ նաև 5 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ջելի Ռոլ Մորթոն
Ջելի Ռոլ Մորթոն (Jelly Roll Morton, ), ամերիկացի ջազմեն, դաշնակահար, երգիչ, երգահան, նվագախմբի ղեկավար։ Եղել է ավանդական ջազի ամենահայտնի ներկայացուցիչներից մեկը։
Կենսագրություն
1890-ական թվականների սկզբին սովորել է նվագել կիթառ և դաշնամուր։ 1902 թվականից Նոր Օռլեանի զվարճանքի հաստատություններում հանդես է եկել որպես դաշնակահար, իսկ 1904 թվականից սկսած՝ մի շարք շրջագայություններ է կատարել ԱՄՆ-ում։ 1917 թվականից մինչև 1922 թվականը հյուրախաղերով հանդես է եկել Կալիֆոռնիայում և Կանադայում։ 1922 թվականին առաջին անգամ իր կատարումը մեխանիկական դաշնամուրի համար ձայնագրել է  հոլովակի վրա, իսկ 1923 թվականին՝ ձայնապնակի վրա։ 1926 թվականից մինչև 1929 թվականը ղեկավարել է «Red Hot Peppers» անսամբլը, որի կազմում  տարբեր ժամանակներում նվագել են Ժ.Միտչելը,Կիդ Օրին, Դոդս եղբայրները և  դասական ջազային ոճի այլ հայտնի երաժիշտներ։ Բացի այդ, այս շրջանում Ջելի Մորթոն պարբերաբար ելույթներ է ունեցել տրիոյի  կամ կվարտետի հետ։ 1938 թվականից մինչև 1939 թվականը ղեկավարել է «New Orleans Jazzmen» ռիվայվլ նվագախումբը։ Բազմիցս մենահամերգներ է ունեցել։
Մահացել է ասթմայից 1941 թվականի հուլիսի տասին։
Արտաքին հղումներ
Կատեգորիա:Ջազմեններ Կատեգորիա:Ամերիկացի կոմպոզիտորներ Կատեգորիա:Ամերիկացի ջազմեններ Կատեգորիա:Ամերիկացի դաշնակահարներ Կատեգորիա:Ամերիկացի երաժիշտներ Կատեգորիա:Ամերիկացի երգիչներ
Նորդվեյկերհաուտ
Նորդվեյկերհաուտ (Noordwijkerhout ), համայնք Նիդերլանդների Հարավային Հոլանդիա մարզում։ Տարածքը 22,6 կմ² է, բնակչությունը՝ 15.306 (2011 թ.)։ Մեկ շնչի տարեկան միջին եկամուտը 13.800 եվրո է։
Կատեգորիա:Հարավային Հոլանդիայի համայնքներ
Զնամենսկի եղբայրներ
Սերաֆիմ Իվանովիչ Զնամենսկի (Серафим Иванович Знаменский, 1905-1942) և Գեորգի Իվանովիչ Զնամենսկի (Георгий Иванович Знаменский, 1902-1946), ռուս խորհրդային թեթև աթլետներ, ԽՍՀՄ սպորտի վաստակավոր վարպետներ (1936), ԽՍՀՄ բազմակի չեմպիոններ և ռեկորդակիրներ (1930-1940) 1500-10000 մ վազքատարածություններում։
Մասնակցել են Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին (Սերաֆիմը զոհվել է 1942 թվականին)։
«Յումանիտե»-ի խմբագրությունը 1946 թվականին սահմանել է Զնամենսկի եղբայրների անվան մրցանակ։ ԽՍՀՄ-ում սկսած 1958 թվականից, ամեն տարի անցկացվել են Զնամենսկի եղբայրների հիշատակին նվիրված միջազգային մրցումներ։
Կատեգորիա:Մարզիկներ Կատեգորիա:Հայրենական մեծ պատերազմի մասնակիցներ Կատեգորիա:Աթլետիկա
Արմենուհի Տիգրանյան
Արմենուհի Տիգրանյան-Ահարոնյան (գրական ծածկանունը՝ Մենուհի, ), բանաստեղծուհի, գրաքննադատ, հրապարակախոս։
Վարդգես Ահարոնյանի կինը, Արմեն Տիգրանյանի քույրը։
Կենսագրություն
Արմենուհի Տիգրանի Տիգրանյանը ծնվել է 1888 թվականին, սովորել է Ալեքսանդրապոլում՝ աղջիկների ռուսական դպրոցում, այնուհետև ուսումը շարունակել Թիֆլիսի օրիորդաց գիմնազիայում։
Վաղ տարիքից գրել է բանաստեղծություններ։ 1905 թվականից նրա բանաստեղծությունները հրապարակվել են տարբեր պարբերականներում։ Առաջին համաշխարհային պատերազմի տարիներին եղել է  Հայ օրիորդաց միության նախագահը։ 1914 թվականին Թիֆլիսում  Մենուհի գրական կեղծանվամբ  լույս են տեսել նրա  բանաստեղծությունների ժողովածուն և «Բեշտաուն» լեգենդը։ 1917 թվականին ամուսնացել է Վարդգես Ահարոնյանի հետ։
Հայաստանում խորհրդային կարգեր հաստատվելուց որոշ ժամանակ անց մեկնել է Փարիզ, որտեղ գտնվում էր Ահարոնյանների ընտանիքը։ 1923 թվականին ամուսնու հետ մեկնել է ԱՄՆ, որտեղ էլ շարունակել է զբաղվել գրական գործունեությամբ։ Նրա աշխատությունների մեծ մասը հրապարակվել է ԱՄՆ-ում լույս տեսնող գրական-գեղարվեստական Հայրենիք օրաթերթում։ Գրականությունից բացի Արմենուհի Տիգրանյանը զբաղվել է նաև հասարակական աշխատանքով․ մոտ երեսուն տարի շարունակ նա հայոց լեզու և գրականություն է տարածել ամերիկահայ նոր սերդի շրջանում, եղել է ուսուցչուհի Նյու Յորքի, Նյու Ջերսիի, Լոնգ Այլենդի հայկական դպրոցներում ։ Ամուսնու հետ միասին կազմել է հայոց լեզվի «Հրազդան» դասագրքերը՝ չորս տարիների դասընթացով, դասագրքերն ունեցել են մի քանի հրատարակություն  ։
Արմենուհի Ահարոնյանի հասարակական գործունեության դաշտերից մեկն էլ եղել է Կարմիր Խաչ-Հայ օգնության միությունը, որին իր նպաստն է բերել ոչ միայն իբրև Նյու Յորքի Վաշինգտոն-Հայցի մասնաճյուղի անդամ, այլ հաճախ նաև որպես ՀՕՄ կենտրոնական վարչության անդամ, երբեմն նաև՝ ատենապետուհի։
Ըստ գրականագետների, Եղիշե Չարենցը մտերիմ հարաբերություններ է ունեցել Արմենուհու հետ։ Արմենուհի Տիգրանյանին է նվիրված «Էմալե պրոֆիլը Ձեր» խորագրով բանաստեղծությունների շարքը, որը Չարենցը գրել է 1920 թվականին և առաջին անգամ տպագրվել է Չարենցի երկերի ժողովածուի 1-ին հատորում ։
Արմենուհի Տիգրանյանը մահացել է 1962 թվականին՝ երկարատև և ծանր հիվանդությունից։
Արտաքին հղումներ
Կատեգորիա:1962 մահեր Կատեգորիա:Դեկտեմբերի 9 մահեր Կատեգորիա:Ալեքսանդրապոլ քաղաքում ծնվածներ Կատեգորիա:Գրական կեղծանուններով հայտնի հեղինակներ Կատեգորիա:Հայ գրաքննադատներ Կատեգորիա:Հայ բանաստեղծուհիներ Կատեգորիա:Հայ հրապարակախոսներ Կատեգորիա:Հայ հասարակական գործիչներ
Նրա հրաժեշտի խոնարհումը (ժողովածու)
«Նրա հրաժեշտի խոնարհումը» (անգլ. His Last Bow), անգլիացի գրող Արթուր Կոնան Դոյլի 8 պատմվածքներից կազմված ժողովածու, որը թողարկվել է 1917 թվականին (ի տարբերություն ամերիկյան հրատարակությունից, անգլիական հրատարակությունում 7 պատմվածք է։ «Ստվարաթղթե տուփը» պատմվածքը ներառվել է «Նոթեր Շերլոկ Հոլմսի մասին» ժողովածուում) և իր մեջ է ներառում 1908-1913 թվականներին հրատարակված պատմվածքները, ինչպես նաև 1917 թվականին գրած «Նրա հրաժեշտի խոնարհումը» պատմվածքը։ Տարբեր ամսագրերի հրապարակումներում ցիկլը անվանվել է «Reminiscences of Sherlock Holmes»:
Ադապտացիաներ
«Նրա հրաժեշտի խոնարհումը» ժողովածուն ադապտացվել է 1993–1994 թվականներին BBC Radio 4-ի համար ։
Արտաքին հղումներ
Կատեգորիա:Արթուր Կոնան Դոյլ Կատեգորիա:Շերլոկ Հոլմս Կատեգորիա:Անգլերեն գրքեր Կատեգորիա:Անգլերեն գրականություն
Վիոնա Իլեգեմս
Վիոնա Իլեգեմս (Viona Ielegems, ), բելգիական ծագմամբ լուսանկարիչ, զգեստների նկարիչ և ոսկերիչ։ Նախ և առաջ հայտնի է իր երևակայական լուսանկարներով։
Կենսագրություն
Ավարտելով Անտվերպենի գեղարվեստական դպրոցը` Վիոնան որոշել է գնալ հոր հետքերով, որը լուսանկարչության տեխնիկա էր դասավանդում և դարձել էր լուսանկարիչ ։ Իր աշխատանքի համար նա նախառաֆայելյան, մոդեռն արվեստի և պատմական զգեստների ստեղծագործություններից ոգեշնչում էր վերցնում։ Բոլոր զգեստները և զարդարանքները իր լուսանկարների աշխատանքի համար նա ինքնուրույն էր պատրաստում ։
Նրա աշխատանքներից են Վիլե Վալոյի, Էմիլի Օտեմնի, Qntal և sToa խմբերի լուսանկարները։ Իր կարիերայի սկզբում Վիոնան շատ անգամ է ինքն է բնորդ եղել, ավելի ուշ իր աշխատանքների համար նա սկսել է օգտվել մոդելների ծառայություններից ։
Առաջին անգամ իր աշխատանքներով մասնակցել է հոր լուսանկարների ցուցահանդեսին։ 2006 թվականին նրա լուսանկարները ցուցադրվել են Լյուքսեմբուրգի Gallerie Lucien Schweitzer պատկերասրահում։
Վիոնան եղել է Elf Fantasy Fair զգեստավորված փառատոնի մասնակից, որը անց է կացվել Հար ամրոցում` Ուտրեխտից մի քանի կիլոմետր հեռավորության վրա ։ 2007 թվականից սկսած նա անց է կացրել Անտվերպենում, Gala Nocturna զգեստավորված տոնախմբության Սուրբ Ավգուստի գոթական եկեղեցում ։ Նաև իր ամուսնու` Դիրկ Ստենդաերտի հետ միասին (Dirk Standaert), իր անունով, Մագդեբուրգի  Heinrichshorst ամրոցում, նա տարին մի քանի անգամ անցկացրել է զգեստավորված «վամպիրների պարահանդեսը» (Danse Macabre ball), որտեղ հրավիրված էին բոլոր ցանկացողները  ։
2015 թվականին որոշել է Eli and the Eye of Dral ֆիլմի թողարկումը, որի համար Վիոնան աշխատել է որպես զգեստների նկարիչ։
Արտաքին հղումներ
Կատեգորիա:Բելգիացի նկարիչներ
Լի Նա Ըն
Լի Նա Ըն, հարավկորեացի երգչուհի և դերասանուհի։ Նա April գըրլ բենդի անդամ է։ Իր բենդի գործողություններից բացի, նա դերեր ունի A-Teen (2018), A-Teen 2 (2019) և Արտակարգ դու (2019) դրամաներում։ Նա եղել է հաղորդավար Inkigayo հեռուստաշոույում NCT խմբի Ջեհյոնի և Monsta X խմբի Մինհյոկի հետ հոկտեմբերի 2019 թվականից՝ փետրվարի 2021 թվական։
Վաղ կյանք
Լի Նաընը ծնվել է մայիսի 5, 1999 թվականին և սովորել է School of Performing Arts Seoul դպրոցում ։
2015–ներկա։ Դեբյուտ April-ում
Նաընը ներկայացավ որպես April խմբի անդամ՝ փետրվարի 9, 2015 թվականին ։ Խումբը դեբյուտեց օգոստոսի 24-ին Dreaming մինի-ալբոմով ։ Նաընը իր դերասանական դեբյուտը կատարեց April Love դրամայով 2016 թվականին։ Նա փոքրիկ դեր է ունեցել KBS2-ի My Father is Strange դրամայում 2017 թվականին։
2018 թվականին բացահայտվեց որ Նաընը մասնակցելու եր SBS TV-ի Switch սաունդթրեքի ստեղծմանը April խմբի անդամ Ջինսոլի հետ։ «Stars In The Night Sky» թրեքը թողարկվեց մայիսի 2, 2018 թվականին։ Նաև հայտարարվեց որ 2018 թվականին Նաընը դերակատարելու է գլխավոր դերը A-TEEN (2018) դրամայում։ Նաընը նաև դերակատարեց in MBC-ի Արտակարգ դու ֆանտազիա դրամայում ։
Ծանոթագրություններ
Կատեգորիա:1999 ծնունդներ Կատեգորիա:Հարավկորեացի երաժիշտներ Կատեգորիա:Հարավկորեացի դերասանուհիներ Կատեգորիա:Հարավկորեացի երգչուհիներ
Հնդկական գայլ
Հնդկական գայլ ՝ գորշ գայլի տարատեսակ է, որը ապրում է Ասիայի հարավային և հարավարևմտյան հատվածում։ Այս գայլի առաջացումը տարաձայնություններ է առաջացրել, քանի որ որոշ գիտնականներ հավատում են, որ այս գայլը գորշ գայլի տարատեսակ է և առաջացել է հենց այս տեսակից և տարիների ընթացքում հաստատվել Ասիայի հարավային տարածքում, իսկ որոշ գիտնականներ կարծում են, որ այս գայլը առանձին տեսակ է և իր փոքր չափսերի և մարդամոտության շնորհիվ կարող է լինել ընտանի շան նախնին։ Գիտնականների այս խումբը հնդկական գայլին տվել է նոր անվանում՝ Canis lupus indica, իսկ վերջին հետազոտությունները ցույց են տվել, որ այս վերջին վարկածը ավելի է իրականությանը մոտ։
Չափսերը
Հնդկական գայլը ավելի փոքր է եվրասիական գայլից։ Նա ունի 91 սմ մարմնի երկարություն և 61 սմ մարմնի բարձրություն հաշված գետնից, իսկ պոչը 41-46 սմ է։
Մորթին
Հնդկական գայլի մորթին ավելի կարճ է մյուս տեսակների մորթուց։ Դա կապված է այս գայլի ապրելու աշխարհագրական դիրքից։ Այս գայլը ներքին մազածածկ կամ չունի, կամ ունի, բայց շատ բարակ շերտով։ Մորթին լինում է կարմրավուն-մոխրագույն կամ կարմրավուն-սպիտակավուն։ Մեջքի հատվածում մորթին բավական մուգ է և դա ավելի շատ ընդգծված է, քան մյուս տեսակների մոտ։ Ոտքերին հարող հատվածի մազածածկը ավելի բաց է։ Ինչպես արաբական գայլերի մորթին, հնդկական գայլերի մորթին նույնպես ավելի կարճ է ամռան ամիսներին, սակայն մեջքի հատվածում մազերը մնում են երկար։ Դա նրանց պաշտպանում է ուլտրամանուշակագույն ճառագայթներից։ Ձմռանը մորթին երկարում է, սակայն չի հասնում հյուսիսում ապրող իրենց ցեղակիցների մորթու երկարությանը։
Ապրելավայրը
Հնդկական գայլերը ապրում են Հիմալայան Լեռների հարավային հատվածում՝ Հնդկաստանում, Պակիստանում ինչպես նաև այս երկրներում՝ Աֆղանստան, Իրաք, Իրան, Արաբական Էմիրաթներ, Սաուդյան Արաբիա, Օման, Եմեն, Սիրիա, Թուրքիա, Իսրայել և Եգիպտոս։
Ապրելակերպը
Հնդկական գայլերը չեն ապրում մեծ ոհմակենրով, ինչպես այլ հյուսիսային գայլեր։ Նրանք ավելի մարդամոտ են և սովոր են ապրել մարդկանց շրջապատում։ Ապրում են մոտ 6-8 անդամ ունեցող ոհմակներով։ Բազմանում են հոկտեմբեր-դեկտեմբեր ընկած ժամանակաշրջանում։ Ձագերը ծնվում են անպաշտպան՝ խուլ, կույր։ Կրծքավանդակը սպիտակ է և այդ սպիտակությունը ժամանակի ընթացքում վերանում է։
Կատեգորիա:Գայլեր Կատեգորիա:Միջին Արևելքի կաթնասուններ
Հակոբ Բ Նալյան
Հակոբ Բ Նալյան ), XVIII դարի հայ մատենագիր, մանկավարժ, մեկնիչ, եկեղեցական գործիչ։ 1741–48, 1762–64 թթ. գլխավորել է Պոլսո Հայոց պատրիարքարանը։ Նալյանի ապրած ժամանակահատվածում պոլսահայության մեջ բազմաթիվ վեճեր էին տեղի ունենում հայ և կաթոլիկ եկեղեցիների միջև, որոնք առիթ ու պատճառ էին դառնում կաթոլիկ հայերին հալածելու համար։ Հայտնի է եղել նաև «Զիմարացի», «Ակնեցի» անուններով։
Կենսագրություն
Հակոբ Նալյանը ծնվել է Ակնա, հետագայում Զիմարրա գյուղաքաղաքում, որը գտնվում է Տիվրիկից դեպի հյուսիս արևելք ընկած Եփրատ գետի աջ ափին։ Ծննդավայրի հին անվան հետ է կապված այն փաստը, որ Նալյանը աղբյուրների մեջ հիշատակվում է նաև որպես «Ակնեցի» ։ Ծննդյան թվականի մասին կան երկու տարբերակներ։ Համաձայն Սարգիս դպիր Սարրաֆ-Հովհաննիսյանի ՝ Նալյանը ծնվել է 1701 թվականին, իսկ Մաշտոցյան Մատենադարանի թիվ 4575 ձեռագրի /թ.12 բ./՝ 1706 թվականին։ Նալյանի հայրն է եղել Պողոս Նալօղլին, իսկ մայրը՝ Թամամը։ Նալյանը մինչև 14 տարեկանը մնացել է իր ծննդյավայրում, իսկ այնուհետև եկել Պոլիս և իր ուշիմության պատճառով ընդունվել Կոլոտ պատրիարքի կողմից հիմնած Սկյուտարի դպրատունը։
Ձեռնադրություն և հոգևորական կյանք
Նալյանի աբեղա ձեռնադրության թվականը հայտնի չէ, իսկ վարդապետության թվականը հայտնի է շնորհիվ կենսագիր Աբրահամ Այվազյանի ՝, 1728 թվական։ Նալյանն իբրև եպիսկոպոս առաջին անգամ հիշատակվում է 1730 թվականին։ Չորս տարի անց, Կոլոտ պատրիարքի կողմից Նալյանն ուղևորվում է Երուսաղեմ, որպեսզի օգնի Շղթայակակիր պատրիարքին, ով դժվարությամբ էր կարողանում հաղթահարել Երուսաղեմի Հաննա արքեպիսկոպոսի մահվան վիշտը։ Այս կապակցությամբ Նալյանին շնորհիվում է վարդապետության ծայրագույն աստիճանը՝ «Աստվածաբան» կոչումը ։
Աշակերտել է Հովհաննես Կոլոտ Բաղիշեցուն։ 1741-1749, 1752-1764 թվականներին՝ Պոլսի հայոց պատրիարք, 1749-1752 թվականներին՝ Երուսաղեմի հայոց պատրիարք։ Պայքարելով կաթոլիկ եկեղեցու ազդեցության դեմ՝ ձգտել է հայությանը համախմբել Հայոց եկեղեցու շուրջը։ Հիմնադրել է Կ. Պոլսի Գումգափու թաղի Մայր դպրատունը և դասավանդել այնտեղ։ Աշխատություններն ունեն աստվածաբանական-դավանաբանական բնույթ ։ Առանձնակի արժեք ունի Գրիգոր Նարեկացու «Մատյան ողբերգության»-ը և ներբողներին նվիրված լուծմունքը, որտեղ փորձ է արված բանասիրական-աղբյուրագիտական և աստվածաբանական առումով քննել նրա գրական ժառանգությունը։ Հակոբ Նալյան Զմարացու առաջաբանով, առաջին անգամ հրատարակվել է Եզնիկ Կողբացու «Եղծ աղանդոց»-ը (1762)։
Պոլսո Պատրիարք
1741 թվականին, երբ մահանում է Հովհաննես Կոլոտ պատրիարքը, համաձայն վերջինիս կտակի, Նալյանը գլխավորում է Պոլսո հայոց պատրիարքությունը։ Դառնալով պատրիարք՝ Նալյանը գահակալում է մինչև 1749 թվականը։ Գահակալման ընդհատման պատճառ է դառնում 1749 թվականի մարտի 26-ին տեղի ունեցած իրադարձությունները, երբ Երուսաղեմի միաբան Պրոխորոն վրդ. Սիլիստրեցին կամ Ռուսճուքցին մի քանի հայ իշխանների համաձայնությամբ, ինչպես նաև արքունի սպասավորների հովանավորությամբ մայր եկեղեցի է գալիս, որպես պատրիարք և բռնությամբ պարտադրում հեռանալ Նալյանին։ Երկրորդ անգամ Կ. Պոլսի պատրիարք Նալյանն ընտրվել է 1762 թվականին ու գահակալել միայն երկու տարի՝ 1764 թվականը։ Երկրորդ պատրիարքության կարճ ժամանակահատվածը պատճառաբանվում է Նալյանի հիվանդությամբ։ 1764 թվականին գումարված եկեղեցական ժողովում, Հակոբ Նալյանն ինքնակամ հրաժարվում է պատրիարքության աթոռից։ Նալյանը մահանում է 1764 թվականի հուլիսի 19-ին և թաղվում Պոլսո Պերա (Բերա) թաղամասի գերեզմանատանը, Հակոբ Դ Ջուղայեցու գերեզմանի հարևանությամբ։
Ծանոթագրություններ
Կատեգորիա:Պոլսո հայոց պատրիարքներ Կատեգորիա:Հայ Առաքելական Եկեղեցի Կատեգորիա:Հայ քահանաներ Կատեգորիա:Հայ հոգևորականներ
Չերքեզքյոյ (Ջանիկի գավառ)
Չերքեզքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Պլեխանովո (գյուղ, Գագարինսկի շրջան)
Պլեխանովո (Плеханово), գյուղ Ռուսաստանի Սմոլենսկի մարզի Գագարինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Ավտոմատ (նկար, Հոփեր)
«Ավտոմատ» (Automat), ամերիկացի ռեալիստ նկարիչ Էդվարդ Հոփերի նկարը, ստեղծված 1927 թվականին։ Նկարն առաջին անգամ ցուցադրվել է 1927 թվականի Սուրբ Վալենտինի օրը ՝ Նյու Յորքի Ռենի պատկերասրահներում Հոպերի երկրորդ անհատական ցուցահանդեսի բացմանը։ Ապրիլին այն վաճառվել է 1200 դոլարով ։ Պահվում է ԱՄՆ Այովա նահանգի Դե Մոյնի արվեստի կենտրոնում։
Բնութագրություն
Նկարում պատկերված է սուրճի բաժակին նայող աղջիկ, որը նստած է մենության մեջ, այն ժամանակ ԱՄՆ-ում հանրաճանաչ ավտոմատ մեքենայացված սրճարանում։ Խավարած ապակու վրա արտացոլվում են միանման լամպերի շարքերը։ Բնօրինակը Հոփերի կինն է` Ջոզեֆինը ։ Սակայն Հոփերը փոխել է նրա դեմքը, դարձնելով ավելի երիտասարդ (1927 թվականին Ջոզեֆինը 44 տարեկան էր), ինչպես նաև կառուցվածքը, Ջոզեֆինը ուներ նրբագեղ կազմվածք։ Այն ժամանակ մի քննադատ բնութագրել է նկարի աղջկան, «տղայանման» (տափակակուրծք) ։
Ինչպես հաճախ հանդիպում ենք Հոփերի նկարներում, աղջկա նյութական վիճակը և նրա տրամադրությունը անհասկանալի են։ Նա գեղեցիկ հագած է շպարված, ինչը ցույց է տալիս, որ նա գնում է աշխատանքի, կամ մի աշխատանքից մյուսը, որտեղ կարևոր է արտաքին տեսքը, կամ գնում է հանդիպման։
Աղջիկը հանել է մի ձեռնոցը, որը ցույց է տալիս նրա ցրված լինելը, որ նա շտապում է և միայն մի ակնթարթ կարող է կանգ առնել, կամ էլ նա նոր էր մտել և դեռ չէր տաքացել։ Բայց վերջին տարբերակի հավանականությունը քիչ է, քանի որ նրա բաժակի և պնակի առջև դրված է ոչ մեծ դատարկ ափսե, որը վկայում է նրա սրճարանում սնվելու և որոշ ժամանակ գտնվելու մասին։
Տարվա եղանակը` ուշ աշուն է, կամ ձմեռ, բխում է այն փաստից, որ կինը տաք է հագած։ Բայց անհասկանալի է օրվա որ ժամն է, քանի որ տարվա այդ եղանակին օրերը կարճ են։ Գուցե մայրամուտից հետո էր, և դեռ շատ վաղ էր ընկերուհու հետ հանդիպելու համար։ Կամ էլ ուշ գիշեր էր, այն բանից հետո երբ աղջիկը ավարտել էր աշխատանքը։ Կամ դա կարող էր լինել վաղ առավոտյան լուսաբացից առաջ և նրա աշխատանքը շուտով կսկսվի։
Օրվա որ ժամն էլ լինի, սրճարանը կարծես դատարկ է, և փողոցում չկա ոչ մի ակտիվություն (կամ որևէ կյանք), ինչը ուժեղացնում է միայնակության զգացողությունը և պատճառ է հանդիսանում, որ նկարը ասոցացվի քաղաքային մենության հայեցակարգի հետ։ Մի քննադատ նկատել է, որ աղջիկը այնպիսի դիրքով է նկարված, որը բնորոշ է Հոփերի մելամաղձոտ նկարներին` «աղջկա աչքերը կախված են, իսկ նրա մտքերը դեպի ներս» ։ Մեկ այլ քննադատ բնութագրել է նրան ինչպես «նա, ով նայում է իր սուրճի բաժակին այնպես, կարծես դա  աշխարհի վերջին բանն է, որը նա կարող է պահել» ։ 1995 թվականին Թայմ ամսագիրը օգտագործել է «Ավտոմատ»  նկարը 20-րդ դարում, որպես պատկերազարդում սթրեսի և դեպրեսիայի մասին հոդվածներում ։
Արվեստագետ Իվո Կրանցֆելդերը համեմատում է այդ պատկերը (սրճարանում մենության մեջ սուրճ խմող աղջիկը) Էդուարդ Մանեի-Սլիվովիցա և Էդգար Դեգաի-Աբսենթ նկարների հետ ։
Տեսակետներ
Կտավի ստորին աջ անկյունում աթոռի հենակի առկայությունը խոսում է այն մասին, որ, հնարավոր է, հանդիսատեսը նստած է հարևան սեղանի շուրջ։ Որպես նորարարական ընդունելություն՝ Հոփերն առանձնացրել է աղջկա ոտքերը՝ դրանք դարձնելով նկարի ամենապայծառ գունային կետը՝ այդպիսով «այն դարձնելով ցանկության առարկա և դիտողին դարձնելով վուայերիստ» ։ Այսօրվա չափանիշներով այս նկարագրությունը չափազանցված է թվում, բայց 1927 թվականին կանանց ոտքերի հրապարակային ցուցադրումը համեմատաբար նոր երևույթ էր համարվում։
Հոփերը վառ ներկայացնում էր կանանց ոտքերը, ավելի ուշ, մի շարք նկարներում` ներառյալ «Կուպե Ս, գնացք 293» (1938) և «Լոբբի հոթել» (1943)։ 1931 թվականին նրա «Վարսավիրանոց» նկարի իգական կերպարը նույն դիրքով է, ինչպիսին «Ավտոմատ» նկարում։ Բայց աղջկա գտնվելը պայծառ, մարդաշատ վայրում, կեսօրին, դարձնում է ավելի քիչ մեկուսացված և խոցելի, հետևաբար, դիտողի հայացքը կարծես թե ավելի քիչ է ձանձրալի թվում։
Ռեստորան
Ինչպես նշում է քննադատ Կերոլ Տրոյենը` «միայն անվանումը, այլ ոչ թե ինչ-որ դետալ նկարի վրա, որոշում է ռեստորանն ինչպես ավտոմատ» ։ Տրոյենը շարունակում է թվարկել մի շարք հատկություններ, որոնք կդարձնեին ռեստորանն ավելի ճանաչելի նյույորքցիների համար 1920-ական թվականներին։ «Նրանք եղել են մաքուր, տպավորիչ, լավ լուսավորությամբ և որպես կանոն կահավորված Կարրարյան մարմարե սեղաններով և կաղնու աթոռներով, ինչպես երևում է նկարում։ Այն ժամանակ, երբ Հոփերը նկարում էր իր նկարը, ավտոմատները սկսեցին զարգանալ որպես անվտանգ և պատշաճ վայր աշխատող կանանց համար, մենության մեջ ճաշելու համար» ։
Ավտոմատները աշխատում էին շուրջօրյա, «աշխույժ և աղմկոտ, նրանք սպասարկում էին տաս հազար հաճախորդ մեկ օրում» ։ Ավելին, կինը նստած է ռեստորանի ոչ այնքան բարենպաստ վայրում ինքնավերլուծությամբ զբաղվելու համար։ Ինչպես նկատել է Տրոյեն, նրա սեղանը մուտքին մոտ է, իսկ նրա մյուս կողմում աստիճաններն են, որը տանում է ռեստորանի ստորին հարկ։ Նույնիսկ, եթե ռեստորանը համեմատական դատարկ լիներ, նրա սեղանի կողքով անցնում է ինչ-որ մեկը։ Այդպիսով «լուռ, հայեցողական կազմվացքը», «որը չի համապատասխանում քաղաքի էներգիային, նրա տեմպի և մեքենայացված ռիթմի հետ» դառնում է ավելի ուշագրավ հատկապես աշխույժ տեղանքի պատճառով, որտեղ որոշել էր նստել աղջիկը։
Լուսամուտ
Հոփերի նկարներում հաճախ կարելի է տեսնել լուսամուտներ, որով նայում են կամ դիտորդը կամ գործող անձիք։ Նկարում Մայրամուտը երկաթգծի վրա (1929) Անքունները (1942) և Գրասենյակ փոքր քաղաքում (1953), կարելի է տեսնել շատ տեսարանների դետալներ։ Բայց երբեմն Հոփերը ցանկանում էր թաքցնել տեսքը, տեղադրելով լուսամուտը սուր անկյան տակ ծածկված վարագույրով կամ շերտավարագույրով։ Նրա մյուս սիրելի մեթոդը որն օգտագործվում է Գիշերային խորհրդակցություն գործում (1949), օգտագործում է պայծառ լույս, որը ներթափանցում է սուր անկյան տակ արևից կամ անտեսանելի փողոցային լապտերից (կամ լույսի այլ աղբյուրից), լուսավորելու համար մի քանի մանրամասներ։
Համեմատելու համար Ավտոմատում, թեև լուսամուտը գերակշռում է միևնույն է այն «թույլ չի տալիս տեսնել փողոցը» ։ Արտաքին խավարը շեղում է Հոփերի սովորական տեխնիկայից, այնպես էլ իրականությունից, քանի որ Նյու Յորքի գիշերային փողոցը լի է ավտոմեքենաների և փողոցային լապտերների լույսերով։ Այդ ամբողջ դատարկությունն ընդգծում է սենյակի ներսում գտնվող պատկերները և կենտրոնանում է դիտորդի ուշադրությունը աղջկան։
Ինչպես նշում է Մարկ Ստրենդը, լուսամուտից արտացոլվում է միայն լամպերի երկու շարք և ուրիշ ոչինչ ավտոմատի ինտերիերից։ Գուցե Հոփերը իջեցրել է այդ արտացոլանքը, որպիսի չշեղի դիտորդի ուշադրությունը աղջկանից։ Սթրենդը երբեմն առաջարկում է աղջկա արտացոլանքի բացակայության այլընտրանքային պատճառ։
Կիզակետում գտնվող դատարկ պատուհանի առկայությունը աղջկա հետևում ավելի պարզ տեսանելի է Արևի լույսը սրճարանում (1958) ,
Ծանոթագրություններ
Կատեգորիա:1927 նկարներ Կատեգորիա:Էդվարդ Հոփերի նկարներ
Կապուստյանի (գյուղ, Նովոուշիցկի շրջան)
Կապուստյանի (Капустяни), գյուղ Ուկրաինայի Խմելնիցկիի մարզի Նովոուշիցկի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1740 թվականին հիմնադրված բնակավայրեր
(4658) Գավրիլով
(4658) Գավրիլով (Gavrilov), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,154543 ա. մ., առավելագույնը մոտենում է 2,5369 ա. մ. հեռավորության վրա և հեռանում 3,7722 ա. մ. ։ Արեգակի շուրջ մեկ ամբողջական պտույտ է կատարում 2046,46 երկրային օրվա ընթացքում, իր ուղեծրով շարժվելով միջինում 0,175914 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նունեն, Խերվեն էն Նեյդերվետեն
Նունեն, Խերվեն էն Նեյդերվետեն (Nuenen, Gerwen en Nederwetten ), համայնք Նիդերլանդների Հյուսիսային Բրաբանտ մարզում։ Տարածքը 33,88 կմ² է, բնակչությունը՝ 22.684 (2011 թ.)։ Մեկ շնչի տարեկան միջին եկամուտը 15.200 եվրո է։
Կատեգորիա:Հյուսիսային Բրաբանտի համայնքներ
Ժելեզնոդորոժնի (քաղաքատիպ ավան, Ուստ-Իլիմսկի շրջան)
Ժելեզնոդորոժնի (Железнодорожный), քաղաքատիպ ավան Ռուսաստանի, Իրկուտսկի մարզի Ուստ-Իլիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 7037 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Իրկուտսկի մարզի Ուստ-Իլիմսկի շրջանի բնակավայրեր
Ագուլեցոց Սուրբ Աստվածածին եկեղեցի (Շուշի)
Ագուլեցոց Սուրբ Աստվածածին եկեղեցի, հայ առաքելական եկեղեցի Արցախի Հանրապետության Շուշի քաղաքում ։
Պատմություն
Կառուցել են 1822 թվականին Նախիջևանի Ագուլիս քաղաքից Շուշի տեղափոխվածները։ 28,9 մ երկարության և 17,5 մ լայնության քառասյուն եկեղեցին ունեցել է երեք դուռ՝ հարավային, արևմտյան և հյուսիսային, երկու գավիթ՝ հարավային և հյուսիսային դռների վրա։ Եկեղեցուն բավականին գեղեցիկ տեսք են տվել տանիքի արևելյան և արևմտյան գագաթնագծերի վրա կառուցված կաթողիկեները և նրանց մեջտեղում կառուցված մեծ կաթողիկեն ։ Եկեղեցին ունեցել մի ավագ, չորս փոքր խորաններ և կանանց մի վերնատուն։ Եկեղեցին ավերվել է 1920 թվականի մարտի ն քաղաքի հայկական թաղամասի ոչնչացման ժամանակ և չի պահպանվել։ Հարավային դռան ճակատակալ քարի վրա եղել է հետևյալ արձանագրությունը. «Կամաւն Աստուծոյ Սուրբ Աստուածածնայ աւագ եկեղեցիս կառուցին արդամբք և ծախիւք իշխանք ազնուազգի հարազատ աղայք Զօհրապ Յովհանջան, Մարկոս և բաբա տէր Մատթէոսեան թառումեանց ընդ որս ր որդիք նոցա յովհաննես աղային և Աւետիս աղայ ի յիշատակ և ի փրկութիւն հոգւոյց իւրեանց և սոցա ծնողաց, ամուսնոց, որդւոց, դստերաց իւրեանց ամենից և առհասարակ ննջեցելոցն ի Տէր ի կայանս երկնից. ի 1822 ամի Տեառն» ։
Ծանոթագրություններ
Կատեգորիա:Շուշիի շենքեր և կառույցներ ա Կատեգորիա:Արցախի թեմի վանքեր և եկեղեցիներ
Նունսպեյտ
Նունսպեյտ (Nunspeet ), համայնք Նիդերլանդների Խելդերլանդ մարզում։ Տարածքը 128,73 կմ² է, բնակչությունը՝ 26.515 (2011 թ.)։ Մեկ շնչի տարեկան միջին եկամուտը 12.400 եվրո է։
Լայոնել Ռիչի
Լայոնել Բրոկման Ռիչի-կրտսեր (Lionel Brockman Richie Jr, ), ամերիկյան փոփ կատարող, որը 1980-ական թվականների կեսերին Մայքլ Ջեքսոնի և Պրինսի հետ թագադրվել է փոփ երաժշտության արքա։ 1981-1987 թվականներին թողարկված նրա բոլոր 13 երգերն ընդգրկվել են Billboard Hot 100 լավագույն տասնյակում, իսկ դրանցից հինգն զբաղեցրել են առաջին հորիզոնականն։
Փառքի ճանապարհին
Ալաբամայում Ռիչին ճանաչում է ձեռք բերում, որպես վոկալիստ և սաքսոֆոնահար The Commodores խմբում, որի համար նա գրել է «Three Times a Lady» (1977) և «Still» (1979) բալլադ ստեղծագործությունները։ 1970-ական թվականների վերջին The Commodores խմբին աջակցում էր Motown Records լեյբլը, որի շնորհիվ Ռիչին սկսում է ձայնագրել սոուլ ժանրի երգեր։
1980 թվականին Լայոնելը գրում է և պրոդյուսեր է դառնում «Lady» երգը, որը դառնում է քանթրի երգիչ Քենի Ռոջերսի ամենամեծ հիթը և գլխավորում է մի շարք հիթ շարքեր, ինչպիսին է Billboard Hot 100-ը։ 1982 թվականին Ռիչին որոշում է լքել The Commodores խումբը իր սոլո կարիերայի համար։ Նույն թվականին հրապարակվում է նրա Lionel Richie ալբոմը։
1982-1986 թվականներ
Տարեցտարի Ռիչին գլխավորում է ամերիկյան չարթերը իր «Truly» (1982) և «Hello» (1983) երգերով։ Վերջին ինը տարում չի եղել այնպիսի տարի, որ նրա ստեղծագործությունները բարձր հորիզանականներ չզբաղեցնեն։ Նրա կարիերայի ավարտը դառնում է Can’t Slow Down (1984) ալբոմը, որը արժանացել է Գրեմմի մրցանակի «Տարվա լավագույն ալբոմ» անվանակարգում։
1985 թվականին Ռիչին համաձայնում է գրել «Սպիտակ գիշերներ» ֆիլմի սաունդթրեքը։ Այդ ֆիլմի սաունդթրեքը «Say You Say Me» դառնում է նրա հաջողակ հիթերից մեկը և ստանում է Օսկար ««Ֆիլմի լավագույն երգ» անվանակարգում։ Նույն տարում նա Մայքլ Ջեքսոնի հետ բարեգործական ծրագրի համար գրում է «We Are the World» երգը, որը դառնում է տարվա ամենավաճառված երգը։
Հայտնիության անկումը
1987 թվականին, երբ թողարկվեց նրա երրորդ ալբոմը, երաժշտական փոփոխություններ եղան, ավելի արդի դարձավ ստադիոնային ռոքը։ 1996 թվականին երաժշտական խանութներում հրապարակվեց նրա նոր ալբոմը՝ Louder Than Words: Երաժշտությունը գրված էր նյու ջեք սվինգ ոճում, որն էլ նրան հաջողություն բերեց։ Ավելի ուշ նրա հաջողակ ալբոմներից մեկը դարձավ Coming Home-ը, թողարկված 2006 թվականին։
Արտաքին հղումներ
Կատեգորիա:1949 ծնունդներ Կատեգորիա:Հունիսի 20 ծնունդներ Կատեգորիա:ԱՄՆ-ում ծնվածներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի երգիչներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի փոփ երգիչներ
Սուրբ Աստվածածին եկեղեցի (Ագուլիս)
Ագուլիսի Սուրբ Աստվածածին եկեղեցի, հայ առաքելական եկեղեցի ներկայիս Ադրբեջանի Օրդուբադի շրջանի Վերին Ագուլիս գյուղում, Սուրբ Աստվածածին վանքի մասն է ։
Ծանոթագրություններ
Կատեգորիա:Ագուլիսի վանքեր և եկեղեցիներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Վարդուհի (դերասանուհի)
Վարդուհի, իսկական ազգանունը և անունը՝ Աննա Նամուրազյան-Չիլինգարյան, հայ դերասանուհի։
Կենսագրություն
Վարդուհին ծնվել է 1862 թվականի օգոստոսի 3-ին (15-ին) Թիֆլիսում։ Բեմական գործունեությունը սկսել է 1879 թվականին՝ Թիֆլիսում, Գևորգ Չմշկյանի հրավերով։ Խաղացել է հայկական տարբեր թատերախմբերում, հյուրախաղերով հանդես եկել Հարավային Կովկասի քաղաքներում։ Եղել է Գևորգ Չմշկյանի և Գաբրիել Սունդուկյանի աշակերտուհին ։
Հայ բեմում զարգացրել է ռեալիստական սկզբունքները։ Մեծապես գնահատվել է հին Թիֆլիսի բարքերի կնիքը կրող թե՛ դրամատիկական, թե՛ կատակերգական դերերում ՝ Շուշան, Խամփերի, Խախո (Սունդուկյանի «Պեպո», «Խաթաբալա», «Քանդած օջախ»)։ Խանումա (Ցագարելիի « Խանումա »)։
Ժամանակակիցներին հիացմունք է պատճառել Վարդուհու բացառիկ ստուգապատում խաղը, այն նրբությունը, որով կերտել է հին Թիֆլիսի ծնունդ տված կերպարները՝ նիստուկացի, բարբառի, տարազի ու շարժուձևի բոլոր մանրամասներով։ Մեծ հաջողությամբ խաղացել է նաև Կուկուշկինայի դերը (Ալեքսանդր Օստրովսկու «Եկամտաբեր պաշտոն»)։ 1922 թվականին Երևանի Առաջին պետթատրոնի բացմանը հանդես է եկել Շուշանի դերում (Սունդուկյանի «Պեպո»)։ Նույն թվականին հիվանդության պատճառով թողել է բեմը։ Մահացել է 1945 թվականի մարտի 14-ին Թբիլիսիում ։
Ծանոթագրություններ
Կատեգորիա:Հայ դերասանուհիներ
Գրենվիլլ
Գրենվիլլ (անգլերեն՝ Greenville), Լիբերիայի հարավ-արևմուտքում գտնվող Սինոե երկրամասի ամենամեծ քաղաքն է և վարչկենտրոնը։ Բնակչությունը կազմում է 16,434 մարդ՝ 2008 թվականի տվյալներով։ Քաղաքը մտնում է Լիբերիայի 10 ամենամեծ քաղաքների մեջ։ Քաղաքում խոսում են անգլերեն և որոշ Կրու լեզուներով։ Տեղակայված է մայրաքաղաք Մոնրովիայից 150 մղոն դեպի հարավ-արևելք։
Կատեգորիա:Աֆրիկայի քաղաքներ Կատեգորիա:Լիբերիայի քաղաքներ Կատեգորիա:Լիբերիայի վարչկենտրոններ Կատեգորիա:Սինոե երկրամաս Կատեգորիա:1838 թվականին հիմնադրված բնակավայրեր
Օգոստոս III
Օգոստոսի III Սաքսոնացի (August III Sas, ), Լեհաստանի արքա և Լիտվայի մեծ իշխան 1734-1763 թվականներին։ 1733 թվականից ստանձնել է գերմանական ազգի Սրբազան Հռոմեական կայսրության հովանու ներքո գտնվող Սաքսոնիայի կոյրֆիուրսության կառավարիչը՝ Ֆրեդերիկ Օգոստոս II անվան տակ։
Լինելով Օգոստոս II-ի գահի լեգիտիմ իրավահաջորդը, վերջինս հետևել է հոր օրինակին և 1712 թվականին ընդունել կաթոլիկություն։ 1719 թվականին Օգոստոսն ամուսնանում է Սրբազան Հռոմի կայսր Յոզեֆ I-ի դստեր՝ Մարիա Յոզեֆայի հետ, և դառնում Սաքսոնիայի կյուրֆիուրսը։ Լինելով Ռեչ Պոսպոլիտայի թագավորական գահի հավակնորդ՝ Օգոստոսը հակազդել է Հունգարիայի գործող միապետ Կառլ VI կայսերը և ապավինել Ռուսաստանի կայսերական արքունիքի օժանդակությանը։ Արդյունքում՝ ընտրվել է Լեհաստանի թագավոր և 1734 թվականի հունվարի 17-ին Կրակովում թագադրվել Լեհաստանի թագավորի և Լիտվայի մեծ իշխանի թագերով։
1742 թվականին բռնկված Ավստրիայի ժառանգության պատերազմում Օգոստոսը՝ որպես Սաքսոնիայի կյուրֆիուրստ, աջակցություն է ցուցաբերել Հաբսբուրգյան միապետությանը՝ ընդդեմ Պրուսիայի պայքարում։ Վերջինս պահպանել է իր նմանօրինակ դիրքորոշւմը նաև Յոթնամյա պատերազմում՝ պայքարելով Սաքսոնիա ներխուժած պրուսական ինտերվիստ օկուպատների դեմ։
Լեհաստանում և Լիտվայում Օգոստոսի կառավարման վերջին տարիները նշանավորվում են Ռուսաստանի կայսրուհի Եկատերինա Ալեքսեևնայի կողմից երկրի ներքին գործերի միջամտությամբ։ Այդ տարիներին հարևան երկրից Ռեչ Պոսպոլիտան անուղղակի կախվածությունը դառնում է առավել շեշտադրված, սակայն ամեն ինչ փոխվում է, երբ կայսերական իշխանությունը փոխում է իր վերաբերմունքը Օգոստոս III-ի նկատմամբ։ Սկզբում ռուսական արքունիքը գործող արքային արգելում է Լեհաստանում հիմնել արքայատոհմ և հաստատել ժառանգական իշխանություն և ապա որպես լեհական գահի հավակնորդ սկսում աջակցել ազդեցիկ ազնվական Ստանիսլավ Օգոստոս Պանյատովսկուն։ Նրա կառավարման ժամանակահատվածը Լեհաստանի պատմության մեջ նշանավորվում է որպես անորոշության, խառնաշփոթի և անիշխանության շրջափուլ։
Ծանոթագրություններ
Կատեգորիա:Լեհաստանի թագավորներ Կատեգորիա:Կաթոլիկ միապետներ
Լինքոլնշիր
Աշխարհագրություն
Կոմսության տարածքի ընդհանուր մակերեսը 6959 կմ² է, առանց Հյուսիսային Լինքոլնշիրի և Հյուսիս-արևելյան Լինքոլնշիրի ունտար միավորների՝ 5921 կմ² ։ Արևելքից ողողվում է Հյուսիսային ծովի ջրերով, հարավ-արևելքում սահմանակից է Նորֆոլկին, հարավում՝ Քեմբրիջշիրին, հարավ-արևմուտքում՝ Ռաթլենդին և Լեստերշիրին, արևմուտքում՝ Նոտինգեմշիրին, հյուսիս-արևմուտքում՝ Սաուտ Յորքշիրին, հյուսիսում՝ Արևելյան Յորքշիրին։
Պատմություն
Մինչև 1974 թվականը բաժանվել է երեք վարչական միավորների՝ Հոլանդ, Կեստիվեն և Լինդիս։
Ժողովրդագրություն
2004 թվականի տվյալներով կոմսության բնակչության ընդհանուր թիվը կազմել է 988 հազար մարդ։
1971 թվականին բնակչության թիվը կազմել է 808,3 հազար մարդ ։